**Molėtų rajono savivaldybės taryba**

**SPRENDIMAS**

**Dėl VIEŠOSIOS ĮSTAIGOS MOLĖTŲ LIGONINĖS 2016 M. FINANSINIŲ ATASKAITŲ RINKINIO PATVIRTINIMO, PRITARIMO 2016 M.VADOVO ATASKAITAI IR 2017 M. VEIKLOS UŽDUOČIŲ PATVIRTINIMO**

2017 m.          d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, 3 dalies 5 punktu ir 4 dalimi, Lietuvos Respublikos viešųjų įstaigų įstatymo 10 straipsnio 1 dalies 6 punktu ir Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 „Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“, 9 ir 10 punktais, Molėtų rajono savivaldybės tarybos veikos reglamento, patvirtinto 2015 m. rugsėjo 24 d. sprendimu Nr. B1-215 „Dėl Molėtų rajono savivaldybės tarybos veiklos reglamento patvirtinimo“ (Molėtų rajono savivaldybės tarybos 2015 m. gruodžio 17 d. sprendimo Nr. B1-256 redakcija), 210 punktu bei apsvarsčiusi viešosios įstaigos Molėtų ligoninės 2016 metų vadovo ataskaitą bei atsižvelgdama į viešosios įstaigos Molėtų ligoninės 2017-02-20 raštą Nr. S-65 „Dėl dokumentų pateikimo“,

Molėtų rajono savivaldybės taryba n u s p r e n d ž i a:

1. Patvirtinti viešosios įstaigos Molėtų ligoninės 2016 m. finansinių ataskaitų rinkinį (pridedama).
2. Pritarti viešosios įstaigos Molėtų ligoninės 2016 metų vadovo ataskaitai (pridedama).
3. Patvirtinti viešosios įstaigos Molėtų ligoninės 2017 m. veiklos užduotis (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

PATVIRTINTA

 Molėtų rajono savivaldybės tarybos 2017 m. d. sprendimu Nr.

**VIEŠOSIOS ĮSTAIGOS MOLĖTŲ LIGONINĖS 2017 M. VEIKLOS UŽDUOTYS**

|  |  |  |
| --- | --- | --- |
| Eil. Nr. | Vertinimo rodikliai | Vertinimo kriterijai |
| 1. | **Kiekybiniai vertinimo rodikliai** |
| 1.1. | Finansinis įstaigos veiklos rezultatas, Eur | Teigiamas |
| 1.2. | Įstaigos sąnaudų darbo užmokesčiui dalis (procentai su valstybinio socialinio draudimo įmokomis) | Ne daugiau 80 procentų |
| 1.3. | Įstaigos sąnaudų valdymo išlaidoms dalis | Ne daugiau 4 procentų |
| 1.4. | Papildomų finansavimo šaltinių pritraukimas  | Didinti teikiamų mokamų asmens sveikatos priežiūros paslaugų dalį ne mažiau 4 proc. nuo finansuojamų pajamų ir Privalomojo sveikatos draudimo fondo.2 proc. gyventojų pajamų mokesčio paramą padidinti ne mažiau 10 proc. nei 2016 m.Iš kitų juridinių asmenų gauti ne mažiau kaip 15 proc. didesnę paramą nei 2016 m. |
| 2. | **Kokybiniai vertinimo rodikliai** |
| 2.1. | Pacientų pasitenkinimo įstaigos teikiamomis paslaugomis lygis bei pacientų skundų tendencijos | Siekiant pagerinti teikiamų asmens sveikatos paslaugų kokybę, pacientų apklausas Konsultacijų poliklinikoje atlikti kas ketvirtį, o stacionaruose gulintiems ligoniams apklausas vykdyti nuolat. Siekti, kad pasitenkinimo lygis teikiamomis paslaugomis padidėtų (būtų didesnis nei 92%). Pasitvirtinusių skundų (visiškai/iš dalies) – ne daugiau 10. |
| 2.2. | Kokybės vadybos sistemos diegimo ir vystymo laipsnis | Įstaigos vidaus medicinos audito tarnybai toliau tobulinti kokybės vadybą. Peržiūrėti esamas kokybės vadybos procedūras ir jas tobulinti, atsižvelgiant į keičiamus teisės aktusParuošti ne mažiau kaip 5 Gydymo ir diagnostikos procedūras. Atlikti profesinės rizikos vertinimą. |
| 2.3. | Darbuotojų kaitos įstaigoje rodiklis | Ne daugiau kaip 10 procentų nuo visų darbuotojų.Sieksime papildomai įdarbinti naujus ir kvalifikuotus specialistus, pagerinti paslaugų prieinamumą ir kokybę. |
| 2.4. | Prioritetinių paslaugų teikimo dinamika | Padidinti prioritetinių paslaugų, apimtis:Dienos stacionaro paslaugų – 4 proc. daugiau nei 2016 m.Ambulatorinės chirurgijos – 4 proc. daugiau nei 2016 m.Dienos chirurgijos - 4 proc. daugiau nei 2016 m.Stebėjimo paslaugos - 6 proc. daugiau nei 2016 m.Prevencinių programų paslaugų skaičius: storosios žarnos vėžio ankstyvosios diagnostikos programos asmenims nuo 50 iki 74 metų amžiaus - 4 proc. daugiau nei 2016 m. |
| 2.5. | Informacinių technologijų diegimas ir vystymo lygis (pacientų registracijos elektroninė sistema, įstaigos interneto svetainė, darbuotojų darbo krūvio apskaita ir kita) | Toliau sieksime vystyti informacines technologijas, nuolat atnaujinsime įstaigos internetinė svetainę ir aktualią pacientams informaciją skelbsime internetinėje svetainėje, palaipsniui integruosimės į elektroninę sveikatos sistemą. |
| 2.6. | Įstaigoje taikomų kovos su korupcija priemonių vykdymas | Siekiant sumažinti korupciją gydymo įstaigoje rengti ligoninės darbuotojų mokymus korupcijos prevencijos klausimais – ne mažiau 1 mokymas per metus. |